runetrust/blame-folketinget-dk huggingface dataset:
Pia Kjærsgaard (DF), 2014-11-21:
Jeg ved ikke, om Venstres og Konservatives ordførere er opmærksomme på, at i 2006, helt nøjagtig den 4. april 2006, fremlagde den daværende statsminister, Anders Fogh Rasmussen, et oplæg på et pressemøde, et dokument, som var et politisk oplæg.
Søren Egge Rasmussen (EL), 2019-12-12:
Og det er jo rigtigt, og hvis man satsede på, at man i dansk landbrug var selvforsynende med foder til de husdyr, man måtte have i det danske landbrug, så ville vi komme frem til noget, som ville løse mange problemer, f.eks. vores store problemer med kvælstofudvaskning fra landbruget.
Line Barfod (EL), 2009-04-03:
Derfor har jeg jo også i mange år syntes, det var ærgerligt, at sygehusene har skåret så voldsomt ned på de socialrådgivere, der tidligere var ansat, og som virkelig gjorde en stor indsats for at hjælpe med også at tage sig af den sociale og økonomiske situation i familierne.
Ulla Tørnæs (V), 2009-05-19:
Det fjerde, jeg vil nævne, er, at vi har bedt Verdensbanken om at udarbejde en strategi for, hvordan vi får flere ressourcer til verdens fattigste lande, altså til LDC'erne, og det er faktisk noget, som jeg vil drøfte med præsidenten for Verdensbanken, som jeg har lejlighed til at mødes med i morgen.
Kristian Thulesen Dahl (DF), 1998-01-29:
Mit spørgsmål til hr. Buksti er derfor: Hvad er det, der gør, at Socialdemokratiet her i Folketinget i modsætning til socialdemokrater i Europa-Parlamentet ikke vil være med til at lægge pres på Kommissionen for at få lavet en rapport over de samlede konsekvenser, så vi ikke bare har rapporten fra skatteministeren i Danmark, men også en rapport på EU-plan
Bent Hindrup Andersen (EL), 1998-01-16:
Samtidig vil jeg i hvert fald også på vegne af Enhedslisten fremsætte forslag om økologiske råd, når vi når til behandlingen af regeringens forslag om planlov, og jeg tror, at vi så kan bruge SF's beslutningsforslag til at få stillet spørgsmål og til at få uddybet og til at få belyst de forskellige muligheder, der ligger i at få lavet en større fokus på Agenda 21-arbejde, men også og måske især på de offentlige myndigheders egne forpligtelser til at opføre sig ordentligt i forhold til det omgivende miljø og i forhold til ressourceforbruget.
Ebbe Kalnæs (CD), 1999-04-20:
Det er klart, at det at forvalte det åbne land, de miljølove og de love, vi har planlægningsmæssigt i det hele taget, er jo noget, amterne skal foretage i forvejen, og det er noget, de rent faktisk foretager, nogle synes lidt stramt en gang imellem.
Kamal Qureshi (SF), 2011-06-01:
Magthaverne har allerede muligheden for at ytre sig, og nogle af magthaverne har oven i købet et helt statsapparat i ryggen til ved hjælp af injurielovgivningen at kunne forfølge og retsforfølge mennesker, som ytrer sig mod dem, på en sådan måde, at de ikke bryder sig om det, mens andre personer, minoritetsgrupper og andre grupper, som ikke har en tilsvarende beskyttelse, er beskyttet af lige præcis den her paragraf.
Rasmus Stoklund (S), 2023-02-22:
Det er vigtigt, at vi på den ene side sikrer, at erkendtligheden fortsat har en størrelse, der sikrer, at praktik- og projektorienterede forløb er læringsforløb og ikke et arbejde, og på den anden side er det rimeligt, at beløbsgrænsen reguleres som su-satserne.
Lars Løkke Rasmussen (V), 2019-03-12:
Fra at gå fra en holdning, som jeg deler, og det er rimeligvis sådan, at det, justitsministeren har sagt for nogle dage siden, og det, som ligestillingsministeren har sagt i går eller i morges – jeg hørte det først til morgen – altså rummer en nuance, et skift i forhold til det, som regeringen sagde i efterårssamlingen.
Karen Hækkerup (S), 2012-02-21:
Jeg kan i hvert fald konstatere, at flertallet for lovforslagene er på plads, og i den forbindelse vil jeg gerne rette en stor tak til især Dansk Folkeparti og Liberal Alliance, som jeg synes har kvitteret for og stået bag den holdning, de hidtil har haft, og det vil jeg gerne sige tak for her fra talerstolen.
Pernille Frahm (SF), 2010-04-22:
Og når finanskrisen så raser over landet, påvirker det selvfølgelig enormt, hvad der sker rundtomkring på vores kulturinstitutioner, hvad der sker i vores kommuner, hvad der sker på vores teatre, og hvad der i det hele taget sker på kulturområdet.
Ole Birk Olesen (LA), 2022-09-15:
De kan ikke få det afkast på deres pensionsinvestering, som de havde forventet, fordi boligministeren gerne vil sørge for, at den administrerende direktør, som bor i en af boligerne og betaler 25.000 kr. om måneden, ikke skal opleve, at huslejen stiger med inflationen.
Martin Henriksen (DF), 2011-11-10:
Jeg vil sige, at jo mere jeg har lyttet til debatten, jo mere kan jeg forstå, hvorfor man fra finansministerens side og fra Socialdemokratiets side har beskæftiget sig meget med, om oppositionen vil stemme for finansloven, for man baserer jo sit flertal på et parti, der har tradition for netop ikke at gøre det, så det er måske en meget god sikkerhed at have i baghånden.
Margrethe Vestager (RV), 2012-04-26:
Og selv om der ikke er en folkeafstemning i klassisk forstand efter grundloven, fordi vi ikke afgiver suverænitet, så kan man sige, at den debat, som vi har, jo er med til at give mulighed for netop at påvirke politikere og sige: Vi synes, det er brandgodt, det må I videre med.
Anders Fogh Rasmussen (V), 2002-10-23:
Det konkrete eksempel, som hr. Erik Mortensen nævner, kender jeg ikke noget til, og forudsætningen for at kunne svare fyldestgørende på det er, at man har et bedre kendskab til selve sagens indhold. Jeg vil meget gerne besvare et sådant spørgsmål, eller også kan den relevante fagminister besvare et sådant spørgsmål.
Peter Hummelgaard (S), 2024-02-06:
Derudover indrammer hr. Pelle Dragsted jo kernen af det, der er min bekymring, nemlig at han vil skrive ind i den danske grundlov, at Højesteret, en forfatningsdomstol, eller hvad man måtte beslutte sig for i den sammenhæng, skal gå ind at tolke på hensynet mellem på den ene side én arts ret – det kan være markmusen eller flagermusens ret til at flyve i sin bane eller leve, hvor den gør – over for på den anden side menneskets ret til, at vi indfrier klimamålene ved opstilling af VE på land.
Lone Saaby Johansen (RV), 2000-11-09:
Som bekendt har vi en landsmødebeslutning, som går ind for, at eksklusivaftaler skal afskaffes, men vi har også det princip, at folketingsgruppen er uafhængig, og det vil sige, at hvert enkelt medlem står frit og beslutter ud fra det. Retten til organisationsfrihed rejser et dilemma.
Per Kaalund (S), 2003-03-12:
Jeg ved godt, det er svært at regne sådan noget ud på stående fod, men det nuværende forsvarsbudget ligger i størrelsesordenen 18 mia. kr., og med hensyn til regeringens skattestop og fastholdelse af dét hvad forestiller hr. Helge Adam Møller sig så, at alt det, der blev remset op på meget kort tid, vil komme til at koste?
Christine Antorini (S), 2012-11-16:
Så når spørgeren spørger, om vi vil have et lighedsskabende gymnasium, synes jeg faktisk at den mest præcise måde at svare på er, at det, vi forstår ved lighed, er lige adgang for dem, der kan og vil, men hvor vi også tager højde for, at der er nogle, der lige har brug for lidt ekstra, fordi de ikke får hjælpen hjemmefra.
Jens Rohde (V), 2003-03-21:
Til hr. Holger K. Nielsen: Det passer jo ikke, at vi ikke har diskuteret det her, vi har jo diskuteret det i lang tid, og nu havde vi en 11 timer lang debat i forgårs, vi har haft udvalgsarbejde, hvor vi diskuterede det, og man kan da godt sige, at man kunne diskutere i to eller tre uger, men nu står vi i en situation, som man normalt gør, og som vi plejer at gøre, når aktioner af denne art skal i gang, at vi har en relativt kort tidshorisont.
Tove Videbæk (KRF), 2003-04-10:
Berører det ikke fru Birthe Skaarup, at f.eks. Novo Nordisk udtaler, at der i en overskuelig fremtid overhovedet ikke er behov for det, eller at danske bioanalytikere siger, at det ser ud, som om Danmarks tilslutning til den europæiske bioetikkonvention kan gradbøjes?
Bjarne Laustsen (S), 2010-04-14:
Der har været læserbreve både i Jyllands-Posten her på det seneste og også i Nordjyske, et andet godt medie, og der er ligesom to muligheder – og jeg synes, de begge to er lige dårlige – nemlig at man faktisk skal afhænde virksomheden eller lade sig skille for at kunne få understøttelse.
Elisabeth Arnold (RV), 1999-04-16:
De bad såmænd ikke om asyl, de bad bare om beskyttelse, og SF's ordfører dengang, fru Ebba Strange, var fuldstændig med på, at her var en humanitær opgave - netop som fru Pernille Frahm sagde for 10 minutter siden - og måden at løse det på uden at ødelægge vores asylsystem fuldstændig var at give midlertidig opholdstilladelse.
Morten Østergaard (RV), 2007-04-17:
Det er jo derfor, at man bør lytte, når høringssvarene næsten med en stemme, Amnesty International, Dansk Psykolog Forening, Red Barnet og Reden-STOP Kvindehandel, siger, at den måde, det er formuleret på, ikke er god nok, altså med den pistolpolitik, som det nærmest er et udtryk for, når man ligesom siger til folk, hvis du vil have de her tilbud, så skal du her og nu garantere, at du vil vende hjem, også selv om du er helt overbevist om, at det bliver lige i armene på bagmændene.
Kim Andersen (V), 1999-11-16:
Evalueringsrapporten fra de regionale kulturforsøg og de drøftelser, der har været om aktiviteterne i de ni kommuner, samarbejdskommuner, der har været omfattet af de regionale kulturforsøg, har været positive; der har været sat øget lys på de kulturelle aktiviteter som følge af disse kulturforsøg, og der er også fra lokal side lagt flere penge til, som har afstedkommet en større aktivitet og mere synlighed i lokalområderne omkring de kulturelle tiltag.
Lars Barfoed (KF), 2012-05-24:
Altså, jeg kunne godt have Enhedslisten lidt mistænkt for at have fremsat det her forslag, fordi man har siddet til et gruppemøde og gættet på, at på et tidspunkt vil vi alle sammen nok træffe en eller anden form for beslutning om, at der skal ske en levetidsforlængelse for IC3-togene, og så kunne Enhedslisten jo lige så godt fremsætte forslaget i Folketingssalen, for så kunne man bagefter sige: Vi fremsatte forslaget, og se, det endte jo med, at de alle sammen gjorde, som vi sagde, at de levetidsforlængede IC3-togene.
Frank Aaen (EL), 1999-12-16:
faktisk tale om et tilsagn om at igangsætte en debat, som beløbsmæssigt er et af de mindste ændringsforslag, der er i finansloven, men som vi opfatter som ideologisk utrolig vigtigt, fordi det faktisk er første gang, vi på den måde i fællesskab aftaler, at nu vil vi have en debat om velfærdens udvikling, der går i en anden retning end den, vi ser oppe i Farum.
Hans Kristian Skibby (DF), 2011-05-25:
Jeg synes jo også, at vi, hvis vi eksempelvis kigger på den seneste aftale, som vi excellerer i i dag, så kan se, at man fra regeringens side faktisk har været inde med en lang række initiativer, som netop har gjort, at der situationen taget i betragtning har været godt med midler i det offentlige Danmark til at udføre de opgaver, som man har stillet kommuner og regioner.
Eva Flyvholm (EL), 2020-02-04:
Og det, naboerne efterspørger, er en mere gradueret model, og jeg synes stadig væk, at det er lidt mærkeligt, at man i forligskredsen ikke har kunnet finde frem til noget, der imødekommer det på en lidt bedre måde, hvor det skel jævnes lidt mere ud, så der ikke er den helt store forskel.
Line Barfod (EL), 2002-11-19:
De frigjorte 70 mio. kr. bruges til gengæld ganske fornuftigt, nemlig til at afkorte den periode, man skal vente på at få ret til skolepraktik, fra 3 til 2 måneder samt til at give tilskud til faglige udvalg og lokale uddannelsesudvalg til at vejlede elever om praktikpladser.
Jacob Jensen (V), 2024-01-25:
For mig handler det her om, at vi netop får noget effekt ud af det, vi foretager os, ikke at vi, om man så må sige, slår et slag i luften, og så kommer det alligevel ikke til at ske og slet ikke, hvis det åbenlyst er i strid med de regler, vi er underlagt i forhold til det, som vi har aftalt i EU.
Sophie Løhde (V), 2023-03-02:
Det er måske lidt utraditionelt, at man tager ordet som minister, efter at vi har været hele rækken igennem i forbindelse med et borgerforslag, men jeg gør det alligevel, fordi jeg virkelig gerne vil takke alle partierne for de mange gode ordførertaler, som der er blevet holdt, for de mange gode forskellige perspektiver, etiske dilemmaer, der har været rejst, for en debat, der afspejler, at vi bredt i Folketinget – og vi er også mange partier – ikke nødvendigvis er enige på alle niveauer om, hvad det er, der så skal være løsningen, men til gengæld er der en enighed om og en opbakning til, at vi skal gøre mere, end vi gør i dag.
Julie Rademacher (S), 2010-04-13:
Det Politisk-Økonomiske Udvalg, der er vores agerende ligestillingsudvalg i Danmark – vi må jo ikke få et ligestillingsudvalg i Folketinget, så vi har Det Politisk-Økonomiske Udvalg, hvor vi nogle gange får listet nogle ligestillingssager på dagsordenen –
Mikkel Bjørn (DF), 2024-03-15:
Eksempelvis har Radikal Ungdom under retsforbeholdsafstemningen i 2015 lavet en kampagne, der hedder »Hvad får du med et nej? Begejstrede børnelokkere«, altså en kampagne, som jo indirekte hænger tilhængere af retsforbeholdet ud som mennesker, der gerne vil fremme børnelokkeri.
Lene Espersen (KF), 2005-03-03:
Jeg vil godt indlede med at sige, at lovforslaget bygger på betænkningen fra Brydensholtudvalget om økonomisk kriminalitet og datakriminalitet, og som flere har været inde på, er meningen med lovforslaget at lave en overbygningsbestemmelse i straffeloven, som omfatter alle grove overtrædelser af skatte-, afgifts-, told- og tilskudslovgivningen.
Ole M. Nielsen (KRF), 2002-02-01:
Det er i forhold til erhvervslivet, det er i forhold til arbejdsmarkedet, hvor vi trænger til at få effektiviseret aktiveringen osv., det er opgør med systemtænkning, det er også et spørgsmål om frihed på arbejdsmarkedet - det har ikke noget med finanslov at gøre - det er barselorloven, som vi er tilfredse med, men dog ikke tilfredse med, at man afskaffer børnepasningsorloven.
Søren Egge Rasmussen (EL), 2017-01-19:
Men hvis nu vi kommer frem til ved den udvalgsbehandling her, at det her kompenserende virkemiddel med tangdyrkning og muslingedyrkning er noget, som bør sættes i værk, flere år før man etablerer et nyt havdambrug, hvis det skal være miljømæssigt forsvarligt, er det så en konklusion, som Liberal Alliance ville være åben over for at drage, i stedet for at man, som der er lagt op til her, kan etablere nye havdambrug, hvis det er sådan, at man et helt andet sted opretter lidt tangdyrkning?
Margrethe Vestager (RV), 2012-02-01:
Som spørgeren sikkert ved, er der i Kommissionens forslag til skat på transaktioner en vurdering af, hvor belastende den vil være, som viser, at det faktisk er mere belastende at lave en skat på transaktioner, end det er at lave en skat på aktivitet, altså en lønsumsafgift, som vi kender det i Danmark.
Mette Frederiksen (S), 2021-03-17:
Jeg synes derfor heller ikke, at vi skal udelukke nogen muligheder på forhånd, og det gælder i virkeligheden hele vaccinekæden – forskning, der hvor det hele starter, over til produktion og til, at den enkelte dansker endelig har fået det vaccinestik, som kommer til at betyde helt utrolig meget for danskernes frihed og i øvrigt også for vores mulighed for igen at få et normalt Danmark.
Morten Messerschmidt (DF), 2019-12-03:
Det var sjovt nok en teknologisk vinding, som ikke var vedtaget i et beslutningsforslag eller lovforslag eller andet politisk dekret, men noget, der var skabt, fordi man i det danske landbrug ønsker at gå forrest med den grønne omstilling globalt set, ønsker at være en primus motor og drive det her både for den danske grønne omstilling, men også for, at det kan blive noget, der kan påvirke og overbevise resten af verden.
Keld Albrechtsen (EL), 2001-01-10:
Jeg synes, det er meget vigtigt, at befolkningen får præcise, korrekte oplysninger om, hvad Nicetraktaten går ud på, og derfor vil jeg godt bede statsministeren bekræfte, at i det øjeblik Nicetraktaten er ratificeret, så har Danmark påtaget sig en juridisk bindende forpligtelse til at acceptere en rotationsordning, og det kan vi ikke senere komme ud af igen - uanset om det er suverænitetsafgivelse eller ej.
Peter Madsen (V), 2010-11-04:
Må jeg ikke godt sige med hensyn til, hvad der ligesom er forsvarligt at tage økonomisk fra ordninger i vores samfund, at den virkelige trussel mod velfærdsordninger og god velfærd i Danmark fremover da vil være, hvis man lader stå til og, som nogle anbefaler, vil komme igennem den økonomiske krise ved at bruge endnu flere penge.
Kenneth Kristensen Berth (DF), 2017-03-24:
Når partier som Radikale Venstre og Alternativet kan se sig selv i et forslag til vedtagelse sammen med Danmarks i hvert fald indtil i dag næstmest EU-skeptiske parti, nemlig Liberal Alliance – i hvert fald ifølge partiet selv – så må man jo konstatere, at det er meget, meget vanskeligt at se præcis, hvad der ligger i det her med, at samarbejdet skal være slankere.
Else Theill Sørensen (KF), 2004-04-21:
Det har ført til, at der i forhold til det oprindelige lovforslag nu lægges op til et budget, der er 1,5 mio. kr. højere - det er faktisk en stor procentvis forøgelse - så budgettet nu bliver på 6,8 mio. kr. mod oprindelig foreslået 5,3 mio. kr.
Vibeke Kiil (CD), 1998-01-16:
I den sammenhæng bør man også se på, hvordan indholdet kan dokumenteres, og man bør samtidig undersøge muligheden for at give en begrænset SU til et højskoleophold. I dag må man jo erkende, at godt 65 pct. af eleverne på folkehøjskolerne selv finansierer deres forsørgelse - modsat f.eks. eleverne på daghøjskolerne, hvoraf kun 7 pct. forsørger sig selv.
Birthe Skaarup (DF), 2005-01-13:
Der må være en adfærd og nogle indarbejdede rutiner, der ikke er gode nok, for sådanne simple, elementære ting som at vaske hænderne skal være i orden. Men også et område som antibiotika er vigtigt, således at risikoen minimeres for, at der udvikles bakterier på sygehusene.
Torben Hansen (S), 2008-05-23:
Og det, der faktisk er værd at bemærke, er, at eksempelvis Københavns Kommune, som har bedt om det her i årevis, og som er blevet hældt ned af brættet af den nuværende regering i årevis, rent faktisk, da de fik hjemmelen til at gøre det her, gik i gang med det, så det træder i kraft den 1. september 2008, altså med 2 måneders forsinkelse, men 2 måneders forsinkelse i forhold til, at der har siddet en regering, der har træneret det og gjort det svært i flere år.
Steen Gade (SF), 2005-06-02:
Men jeg vil spørge hr. Troels Lund Poulsen: Hvorfor er det egentlig, at Venstre ikke kan gå med til at arbejde for, at man i Sikkerhedsrådet får vedtaget principper, som netop kunne løse de problemer, som FN stod og står over for efter forløbet med Irakkrigen?
Villy Søvndal (SF), 2004-12-01:
Der er det jo, at nogle er nødt til at støtte op, synes jeg, bag Jyllands-Postens lidt klarere syn end det, vi oplever hos nogle af de ordførere, der måske er vildledt af spindoktorer, eller hvad ved jeg, men som i hvert fald har et forkert syn.
Pia Olsen Dyhr (SF), 2016-10-06:
Hvis man kigger på den tidligere regering og den erhvervspolitik, der bl.a. blev ført for at styrke vores positioner ude i verden, så var den en klar afskrift af SF's politik om, at vi skulle vide, at det, vi lever af, er virksomheder, der f.eks. er stærke på sundhedsområdet, som er stærke på miljøområdet, som er stærke på vandområdet.
Villy Søvndal (SF), 2009-10-08:
Men det er fint, og jeg gentager det gerne, og hvis der er tre Venstrefolk, der har det samme spørgsmål, gerne endnu en gang, nemlig at vi har lavet et politisk kompromis, der betyder, at vi ikke ændrer 24-års-regel og tilknytningskrav i en kommende S-SF regering.
Anders Fogh Rasmussen (V), 2008-06-11:
Så hvis man afskaffer denne skat på sygdom, eller rettere hvis man genindfører den, altså hvis man afskaffer skattefritagelsen, og hvis man genindfører skatten på sygdom, så vil det ikke gå ud over direktørerne - de har jo altid råd - nej, det vil gå ud over ganske almindelige medarbejdere i virksomhederne.
Charlotte Antonsen (V), 2006-02-10:
Nu har vi lige hørt fru Lone Møller komme med alle mulige konkrete forslag til, hvad man kan gøre for at forbedre indsatsen på arbejdsmiljøområdet, og mange af tingene er jo nogle, som vi sådan set kan være enige i, altså at der kan være problemer forbundet med passiv rygning osv.
Peter Hummelgaard (S), 2020-11-11:
Og når en repræsentant for arbejdstagersiden som Claus Jensen, som jo er blevet udnævnt som årets europæer på et tidspunkt af Europabevægelsen, udtrykker sig så skarpt, så synes jeg, at der er grund til at spidse ører og være ekstra opmærksom.
Bendt Bendtsen (KF), 2004-04-22:
Til det vil jeg blot sige, at det er sådan, at IFU og også IØ i fuldt omfang har været i stand til at imødekomme efterspørgslen fra erhvervslivet, endog i en sådan grad, at fondene gennem årene har formået at opbygge en stor formue, som der også er udloddet en del af i 2003.
Jørgen Arbo-Bæhr (EL), 2005-12-13:
Så kunne jeg godt tænke mig at prøve at høre, hvad udgangspunktet for ministerens manglende stillingtagen til det er, nemlig om udgangspunktet er, at der efter ministerens mening skulle være behov for stramninger, der gør det yderligere besværligt for folk, der bor her i landet, at forelske sig eller flytte sammen med en ægtefælle her i landet, om det skal være mere besværligt, end det er i dag, eller om ministeren synes, at det allerede er rigelig besværligt, sådan som reglerne er i dag.
Yildiz Akdogan (S), 2017-12-15:
Meget af det har været via satspuljen, og som jeg nævnte tidligere til fru Jane Heitmann, blev der på initiativ af den tidligere socialdemokratiske regering igangsat en historisk kæmpestor indsats, ved at der blev afsat 2,2 mia. kr. netop til at løfte psykiatrien, og handlingsplanen blev jo også sat i gang under den tidligere regering.
Trine Bramsen (S), 2021-02-11:
Så blot for at gentage: Der var tale om en helt ekstraordinær situation, og netop fordi det var en ekstraordinær situation, blev forsvaret anmodet om at støtte Fødevarestyrelsen som civil myndighed – fuldstændig efter hensigten i forsvarsloven, og som forsvarslovens § 7 hjemler.
Marianne Jelved (RV), 2009-12-01:
Det synes jeg er godt nok, og jeg synes også, det er vigtigt at afsætte midler i en kommune – det kan man jo gøre nu, og det synes jeg man burde gøre – til gæstelærere, som jævnligt kommer på skolen og også udøver deres kunst på skolen, så børnene kan følge med i, hvordan et stykke billedkunst, et musikværk, et skuespil eller noget andet udvikler sig.
Lisbeth Bech-Nielsen (SF), 2022-12-20:
Når der står i lovforslaget, at forslaget ikke vurderes at have byrdefordelingsmæssige konsekvenser som følge af aftalen om at neutralisere konsekvenserne for kommunerne, henviser det så til den aftale, der er blevet lavet tidligere, og betyder det dermed, at der ikke bliver sendt en regning ud til kommunerne på 40 mio. kr.?
Charlotte Dyremose (KF), 2004-04-28:
Derfor har vi også været glade for f.eks. at kunne hjælpe de frivillige organisationer ved at give dem mulighed for momsfritagelse, så de skulle bruge mindre tid på papirerne og mere tid på deres arbejde, ligesom de flere penge mellem hænderne efter skattereformen giver mulighed for, at man bidrager mere til det frivillige arbejde. Vi er i Det Konservative Folkeparti meget enige i, at det er et relevant emne at tage op i forbindelse med eventuelle finanslovforhandlinger for næste år, da vi ikke, på grund af at det er ufinansieret, kan støtte forslaget, som det ligger her, men samtidig ser meget positivt på forslaget. De frivillige organisationer gør jo et utrolig flot stykke arbejde, og vi vil meget gerne bakke op om dem, og derfor er det, vi mener, at det er relevant at overveje at tage et forslag som dette med til finanslovforhandlingerne.
Peter Skaarup (DF), 2013-11-06:
Og når vi i Dansk Folkeparti har interesseret os for det – i særlig grad på det sidste, men også tidligere – har det været på grund af, at der har været det indtryk hos naboerne, typisk i villakvarterer eller inde i bymæssig bebyggelse, at myndighederne ikke rigtig har kunnet gøre noget ved det.
Bendt Bendtsen (KF), 2004-03-30:
Jeg vil gerne sige til hr. Morten Homann, at jeg tror, vi her i Folketinget skal bruge alle de redskaber, vi overhovedet kan komme i nærheden af - stærke, middelstærke, alle redskaber - til at bekæmpe ghettoiseringen i en del af vore boligområder.